1792 m. Rusijos imperijos atlasas

1792 m. Rusijos imperijos atlasas () – didelis stalinis atlasas, išleistas 1792 m. ir papildytas 1793–1795 m. Tai buvo antrasis oficialus Rusijos imperijos atlasas. Darbams vadovavo kartografas Aleksandras Vilbrechtas (1757–1823). Kiekvienas žemėlapis skirtas gubernijai (regionui) kartu su žanrine scena, vaizduojančia pagrindinį regiono gyventojų užsiėmimą.Российский атлас, из сорока четырех карт состоящий и на сорок два наместничества империю разделяющий.  Runivers.ru (tikrinta 2021-10-16).

Atlasas atspindėjo Rusijos imperiją po 1775–1785 m. Kotrynos II gubernijų reformos. Tuo pat metu buvo išleistas ir 1792 m. mažasis Rusijos imperijos atlasas, kuriame jau buvo ir dabartinės Lietuvos teritorija. Po XVIII a. pabaigos administracinės-teritorinės reformos buvo išleistas naujas 1800 m. Rusijos imperijos atlasas.

Aprašymas

Atlasą sudaro titulinis puslapis, žemėlapių sąrašas, bendras imperijos žemėlapis ir 44 administracinių teritorijų žemėlapiai. 1793–1795 m. prie atlaso pridėtos kai kurios naujos okupuotos teritorijos.

Šaltiniai

Kategorija:Rusijos imperijos žemėlapiai